I Golden State Warriors i ze una de łe trenta scuadre de basket che łe zoga inte ła NBA e, insenbre a i Boston Celtics e a i New York Knicks, i ze ła scuadra che ła ga senpre partesipà a ła NBA fin da ła só fondasion inte el 1946. El só stadio el ze ła Oracle Arena a Oakland e, al 2021, el só vałor econòmego el ze de 1900 miłioni de dòłari. Fin a i ani Noanta i Warriors i ga vinto par tre volte el canpionado NBA grasie a zogadori come Paul Aritzin, Wilt Chamberlain e Rick Barry sora de tuti; dopo i ga vùo alcuni ani de defigoltà che no i łi ga visti protagonisti inte el panorama NBA. Inte el 2009 A ga vùo inìsio ła refondasion de ła scuadra, anca se oncora no i ło savéa: al draft i ga cronpà el zóvane Stephen Curry, che parò el ga vùo suito maganje fìzeghe; do ani dopo A ze rivà Klay Thompson, n'altra guardia. Inte el 2021 A ga inisià el parìodo de oro de ła scuadra che, co 'sti do zogadori e l'ała Draymond Green, i ze stài boni de vìnsar un canpionado demostrando de èsar i pì forti, batendo un mucio de record grasie a łe cuałità reałizadive de i só zogadori.